DIRECŢIA URBANISM

ARHITECT ŞEF

## Nr. 22387/11.04.2025

RAPORT DE SPECIALITATE

**privind aprobarea Planului Urbanistic de Detaliu „Zonă de locuințe” Str. Fermei, nr.6, municipiul Sfântu Gheorghe,**

Inițiatorii documentației de urbanism sunt Andrei Mihai-Raul, Andrei Ramona proprietarii terenului situat în intravilanul municipiului Sfântu Gheorghe, înscris CF nr. 423611 Municipiul Sfântu Gheorghe sub nr. cad: 42311, având acces direct din strada Fermei.

Proiectul detaliază amplasarea în parcelă a unei case de locuit în relaţie cu parcelele învecinate.

Planul urbanistic de detaliu, proiect nr. 13/2024, elaborat de B.I.A. Domahidi Ildikó, șef proiect -arh. Domahidi Ildikó, reglementează retragerile faţă de limitele laterale şi posterioare ale parcelei, procentul de ocupare a terenului, accesul auto şi pietonal, conformarea arhitectural-volumetrică în raport cu funcţionarea zonei şi cu identitatea arhitecturală a acesteia, modul de ocupare a terenului și stabilirea zonei edificabile.

Documentația PUD „Zonă de locuințe” Str. Fermei, nr.6, municipiul Sfântu Gheorghe a fost avizată de comisia CTATU în ședința din data de 13.03.2025.

Documentația a fost elaborată în conformitate cu:

* Legea nr.350/2001 privind amenajarea teritoriului şi urbanismul, cu toate modificările şi completările ulterioare;
* Hotărârea Guvernului nr.525/1996 privind aprobarea Regulamentului general de urbanism;
* Ordinul 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism.

Activitățile privind informarea și consultarea populației s-au desfășurat conform Ordinului nr. 2701/30.12.2010 pentru aprobarea metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi urbanism și este întocmit Raportul informării și consultării publicului (nr. 22328/11.04.2025), anexat documentației.

Având în vedere cele arătate anterior și prevederile art. 48 și ale art. 56 alin. (6) și (7) din Legea 350/2001 amenajarea teritoriului și urbanismul, cu modificările și completările ulterioare, propun aprobarea Planului Urbanistic de Detaliu în forma inițiată.

#### ARHITECT ŞEF

## Berszan Ruxandra Carmen